১৯৫১-৫২ মৌসুমে ভারত, পাকিস্তান ও সিলনে বেশ কষ্টকর দীর্ঘ পাঁচ মাসের সফরে তাকে এমসিসি দলে রাখা হয়। এ পর্যায়ে তিনি নিজেকে মাঝারিমানের খেলোয়াড়ের ভূমিকায় অবতীর্ণ করেছিলেন। লেন হাটনসহ বেশ কয়েকজন শীর্ষস্থানীয় ইংরেজ খেলোয়াড় নিজেদেরকে এ সফর থেকে দূরে সরিয়ে রাখেন।

ভারতের বিপক্ষে পাঁচ টেস্টের চারটিতে তার অংশগ্রহণ ছিল। প্রথম খেলায় তিনি ব্যক্তিগত সর্বোচ্চ ৬৮ রান তুলেন। ঐ সফরে তিনি ৪৪ গড়ে সহস্রাধিক প্রথম-শ্রেণীর রান সংগ্রহ করেছিলেন। কিন্তু, টেস্টগুলোয় মাত্র ১৮ গড়ে রান পেয়েছিলেন। উইজডেনে এ সফরের পর্যালোচনায় মন্তব্য করা হয় যে, লসন স্ট্রোকের মারে নিজেকে আরও গুছিয়ে নিয়েছেন ও আপাতদৃষ্টিতে দলের সর্বাপেক্ষা পরিচ্ছন্ন ব্যাটসম্যান ছিলেন। কিন্তু, দূর্ভাগ্যজনকভাবে টেস্টগুলো এ ধারা প্রবাহিত করতে পারেননি। তার দক্ষতাকে অস্বীকার করা যাবে না ও সর্বদাই তিনি ইংল্যান্ডের ব্যাটসম্যান হিসেবে নিজেকে তুলে ধরতে প্রয়াস চালিয়েছেন। শুধুমাত্র মনকে সংযত করে নেয়ার বিষয়টিই কেবল সন্দেহের উদ্রেক ঘটায়।

প্রথম-শ্রেণীর ক্রিকেট
দলে প্রত্যাখ্যান
ভারত গমন
আন্তর্জাতিক ক্রিকেট